Diari Oficial de la Generalitat Valenciana


Sumari del DOGV 5803, del 10-07-2008 (2008/8560)

RESOLUCIÓ de 19 de juny de 2008 de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria de les ajudes dirigides a instituts tecnològics per a l'exercici 2008 aprovada per Resolució de 15 de gener de 2008 (DOCV número 5683, de 18.01.2008), s'incorpora un nou programa d'ajudes per al desenvolupament del potencial humà en l'àmbit de la investigació, el desenvolupament tecnològic i la innovació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5803

Data del DOGV
:   10-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8560


Data del document
:   19-06-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * societat sense fins de lucre
    * transferència de tecnologia
    * programa d'investigació
    * innovació
    * recerca i desenvolupament
    * projecte d'investigació
    * canvi tecnològic
    * centre d'investigació

RESOLUCIÓ de 19 de juny de 2008 de la presidenta de l'Institut de la Petita i Mitjana Indústria de la Generalitat Valenciana (IMPIVA), per la qual es modifica la convocatòria de les ajudes dirigides a instituts tecnològics per a l'exercici 2008 aprovada per Resolució de 15 de gener de 2008 (DOCV número 5683, de 18.01.2008), s'incorpora un nou programa d'ajudes per al desenvolupament del potencial humà en l'àmbit de la investigació, el desenvolupament tecnològic i la innovació. [2008/8560]  
De conformitat amb el que disposa l'article 1.4 de l'Orde de la Conselleria d'Empresa, Universitat i Ciència de 12 de desembre de 2006 resolc:  
Article 1. Objecte i àmbit  
Es modifica l'article 1 de la resolució de 15 de gener de 2008 (DOCV núm. 5683, de 18.01.2008), en el sentit d'incloure en el seu objecte el Programa de Desenvolupament del Potencial Humà en l'Àmbit de la Investigació, el Desenvolupament Tecnològic i la Innovació recollit en l'annex.  
Article 2. Marc normatiu   
Es modifica l'article 2 de la resolució de 15 de gener de 2008 (DOCV núm. 5683, de 18.01.2008) relatiu al marc normatiu, inserint la següent normativa específica europea que afecta el programa que s'aprova en esta resolució:  
Les ajudes del Programa de Desenvolupament del Potencial Humà en l'Àmbit de la Investigació, el Desenvolupament Tecnològic i la Innovació no queden subjectes a l'obligació de notificació prèvia a la Comissió de la Unió Europea per no reunir tots els requisits de l'article 87.1 del Tractat de la Unió Europea, concretament, per no falsejar la competència ni suposar un avantatge econòmic per a una determinada empresa o per tractar-se d'activitats primàries dels organismes d'investigació la concessió de la qual quedarà condicionada als termes en què es produïsca la decisió definitiva de la Comissió Europea sobre el procediment N234/2007.  
Article 3. Línies pressupostàries  
L'import global màxim que es destinarà per a la concessió del nou programa d'ajudes que s'incorpora en la present convocatòria és de 2.400.000 euros a càrrec de la línia pressupostària T6723000.  
L'import destinat a la concessió de les ajudes previstes en la present convocatòria està supeditat a la liquidació dels compromisos degudament adquirits procedents de convocatòries anteriors.  
En tot cas, es podrà incrementar el finançament quan es produïsca un augment del crèdit disponible com a conseqüència d'altres convocatòries en què s'hagen presentat o resolt sol·licituds per un import inferior al gasto inicialment previst o de les que deriven obligacions liquidades o reconegudes per un import inferior a l'ajuda que va ser concedida en el seu dia, o bé quan este augment siga conseqüència d'una generació, ampliació o incorporació de crèdit. Estes modificacions del pressupost estimat seran publicades en el Diari Oficial de la Comunitat Valenciana.  
Les ajudes previstes en el programa que s'establix en la present resolució estan cofinançades en un 50% a través del Programa Operatiu Fons Social Europeu de la Comunitat Valenciana 2007-2013: Eix 3 Augment i Millora del Capital Humà- Tema Prioritari 74 Desenvolupament del potencial humà en l'àmbit de la investigació i la innovació, en particular a través d'estudis de postgrau i formació d'investigadors, així com d'activitats en xarxa entre universitats, centres d'investigació i empreses.  
Article 4. Sol·licitud de l'ajuda  
Les sol·licituds d'ajuda al programa que s'establix en esta resolució es formalitzaran d'acord amb el que preveu l'article 5 de la Resolució de 15 de gener de 2008 de la presidenta de l'IMPIVA (DOCV núm. 5683, de 18.01.2008), excepte quant al termini de presentació de sol·licituds, que finalitzarà transcorreguts quinze dies hàbils comptats a partir de l'endemà al de la seua publicació en el DOCV. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'IMPIVA, es considerarà inhàbil amb caràcter general prorrogant-se al primer dia hàbil següent. L'horari de registre per a la presentació de sol·licituds serà de 09.00 a 14.00 hores, de dilluns a divendres.  
Article 5. Obligacions dels beneficiaris   
Les obligacions dels beneficiaris de les ajudes que s'establixen en esta resolució seran les mateixes que les exigides en l'article 10 de la resolució de 15 de gener de 2008 (DOCV núm. 5683, de 18.01.2008) amb l'excepció següent:  
En l'apartat i) relatiu a la publicitat dels Fons Estructurals, i en concret en allò que s'ha disposat a les indicacions que han d'inserir-se en les plaques, haurà d'indicar-se:  
- L'emblema de la Unió Europea  
- La referència al Fons Social Europeu  
- La declaració «El Fons Social Europeu invertix en el teu futur».  
Així mateix el Fons de què haurà de donar-se publicitat en el punt 3 de l'apartat i) serà el Fons Social Europeu.  
Article 6. Justificació de gastos i pagaments  
Les característiques de la justificació de gastos i pagaments que s'establixen en esta resolució seran les mateixes que les exigides en l'article 11 de la resolució de 15 de gener de 2008 (DOCV núm. 5.683, de 18.01.08) excepte en el que establix el punt 4 per a les dates dels justificants de gasto i pagament, que haurà d'estar compresa entre l'1 de gener i la data límit de justificació indicada en la notificació de l'ajuda i a més s'afig a l'article 11 que en la justificació dels costos indirectes i gastos de personal el beneficiari realitzarà la seua imputació basant-se en un mètode just i equitatiu, degudament explicitat.  
Article 7. Disposició transitòria  
Les disposicions relatives al control, verificació i pagament de les ajudes, així com les relatives a la minoració, revocació i reintegrament, i en general, totes aquelles disposicions de la resolució de 15 de gener de 2008 (DOCV núm. 5683, de 18.01.2008) que no hagen sigut modificades en la present resolució, s'aplicaran a les noves ajudes que s'establixen en ella.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desenvolupament, eficàcia i execució de la present convocatòria.   
València, 19 de juny de 2008.- La presidenta de l'IMPIVA: Belén Juste Picón.  
ANNEX  
Programa de Desenvolupament del Potencial Humà en l'Àmbit de la Investigació, el Desenvolupament Tecnològic i la Innovació  
Objecte  
Desenvolupar el potencial humà en l'àmbit de la investigació, el desenvolupament tecnològic i la innovació per mitjà d'activitats que contribuïsquen a disposar de més i millor personal qualificat en els Instituts Tecnològics.  
Actuacions recolzables  
Totes les ajudes previstes en este programa s'apliquen a activitats de caràcter no econòmic empreses pels Instituts Tecnològics, és a dir, que no consistixen en l'oferta de béns i servicis en cap mercat.  
Actuació 1. Formació del personal científic i tècnic dels Instituts Tecnològics.  
- Especialització en noves tecnologies o en nous desenvolupaments de tecnologies existents per part del personal investigador en plantilla dels Instituts Tecnològics de la Xarxa IMPIVA per mitjà de la realització d'estades, seminaris o cursos en centres o organismes de referència internacional. Estos projectes hauran de contemplar necessàriament un pla de promoció i difusió dels coneixements obtinguts en el teixit empresarial.   
També podran plantejar-se accions del mateix tipus amb caràcter de prospecció i anàlisi de viabilitat o aplicabilitat dels coneixements en el teixit industrial valencià, amb l'objectiu d'orientar el desenvolupament de possibles noves línies d'investigació, desenvolupament tecnològic i innovació de l'Institut. En este cas, els projectes hauran d'incloure un pla de vinculació o aplicació dels coneixements adquirits a les línies d'investigació de l'Institut.  
- Activitats formatives, congressos, seminaris o estades per a la qualificació i actualització del personal científic i tècnic en plantilla de l'Institut Tecnològic, sempre que estiguen vinculades a la seua activitat de referència, proporcionen coneixements o tècniques que puguen atendre als requeriments cientificotecnològics del teixit productiu, o estiguen orientats al desenvolupament de línies d'investigació i desenvolupament tecnològic de l'Institut. Queda exclosa la formació en tècniques instrumentals o coneixements de caràcter general o no específicament vinculats amb l'àmbit de treball de l'Institut, així com l'assistència a fires o certàmens amb caràcter comercial.  
Les activitats proposades es presentaran per orde de prioritat.  
Actuació 2. Manteniment de contractes en pràctiques.  
Manteniment de contractes en pràctiques vigents subvencionats en l'exercici 2007 a través del Programa de Contractes Formatius de l'IMPIVA fins a la seua finalització. Este tipus d'activitat es regularà, respecte a les seues condicions específiques, pel que disposa l'esmentat programa.  
Tipus d'ajuda  
Subvenció a fons perdut de fins al 100% dels costos subvencionables.  
Criteris de valoració   
Atendran a la següent classificació i ponderació:  
Actuació 1  
1. Qualitat del projecte: 50 punts.  
- Definició del projecte, justificació de la necessitat, nivell tecnològic, grau d'innovació. 15 punts.  
- Contribució al posicionament de l'Institut en l'espai nacional i europeu d'I+D en determinades àrees tecnològiques. 15 punts.  
- Col·laboració amb altres Instituts o Departaments Universitaris i Centres d'Innovació. 10 punts.  
- Coherència i complementarietat de les propostes amb les línies estratègiques expressades en els projectes d'I+D i foment de la innovació presentats per l'Institut a altres programes. 10 punts.  
2. Viabilitat tècnica i economicofinancera: 20 punts.  
- Coherència del pressupost del projecte amb els objectius a aconseguir.10 punts.  
- Dimensió equilibrada dels diferents tipus de costos de l'activitat.10 punts.  
3. Característiques del sol·licitant: 20 punts.  
- Capacitat de l'entitat: 10 punts.  
· Disponibilitat adequada de recursos materials, infraestructures, equipaments i estructura organitzativa. 4 punts.  
· Capital relacional de l'entitat, participació en xarxes, convenis de col·laboració. 3 punts.  
· Capacitat formativa, organització d'activitats de capacitació externa. 3 punts.  
- Objectius i línies estratègiques: 10 punts.  
· Viabilitat dels projectes que desenvolupa, gestió i transferència de resultats. 6 punts.  
· Orientació de les seues línies estratègiques d'investigació i desenvolupament tecnològic cap a les necessitats de les empreses de la Comunitat Valenciana. 4 punts.  
4.Aspectes socioeconòmics: 10 punts.  
- Oportunitat que per al teixit empresarial i la societat representa l'aplicació i difusió dels coneixements adquirits. 4 punts.  
- Contribució del projecte a la sensibilització entre les empreses sobre l'adopció de mesures per a evitar el canvi climàtic, així com el desenvolupament de bones pràctiques en gestió mediambiental. 3 punts.   
- Sol·licituds presentades per entitats que hagen superat en la seua plantilla respecte a l'any anterior els mínims exigits per la normativa sobre integració laboral de discapacitats o que compten amb un pla d'igualtat d'oportunitats entre dones i hòmens, per entitats amb ubicació en zones geogràfiques d'interés preferent, o amb projectes que suposen increment de l'ocupació. 3 punts.  
Actuació 2  
1. Qualitat del projecte: 90 punts.  
- Pla de formació desenvolupat en el període de pràctica executat, activitats realitzades, continguts i coneixements adquirits, altres accions formatives realitzades i correspondència amb el programa aprovat per a la concessió de l'ajuda en l'exercici anterior: 20 punts.  
- Objectius previstos fins a la finalització de la pràctica, coneixement que obtindrà l'alumne al finalitzar la pràctica: 35 punts.  
- Pla de difusió (publicitat) i d'inserció en empreses del sector de la Comunitat Valenciana previst per l'Institut Tecnològic a la finalització del programa formatiu: 35 punts.  
2. Aspectes socioeconòmics: 10 punts.  
- Oportunitat que per al teixit empresarial dels sectors d'activitat de l'Institut i per a la societat representa el projecte. 4 punts.  
- Contribució del projecte a la sensibilització entre les empreses sobre l'adopció de mesures per a evitar el canvi climàtic, així com el desenvolupament de bones pràctiques en gestió mediambiental. 3 punts.   
- Sol·licituds presentades per entitats que hagen superat en la seua plantilla respecte a l'any anterior els mínims exigits per la normativa sobre integració laboral de discapacitats o que compten amb un pla d'igualtat d'oportunitats entre dones i hòmens, per entitats amb ubicació en zones geogràfiques d'interés preferent, o amb projectes que suposen increment de l'ocupació. 3 punts.  
Costos subvencionables  
Actuació 1  
01. Servicis externs.  
Gastos derivats de l'estada i desplaçament dels investigadors (viatges interurbans - transport públic - nacionals i internacionals i allotjament). Assistència tècnica externa necessària per al desenvolupament, seguiment, avaluació o difusió del projecte. Contractació d'accions formatives per al personal propi (cursos, jornades, seminaris o participació en congressos), podent subcontractar esta activitat fins a un 100% sempre que les entitats subcontractistes no estiguen vinculades al beneficiari.  
03. Recursos humans.   
Salaris i càrregues socials, dietes i compensacions incloses en nòmina com a complements per desplaçament fins a un màxim de 100 euros per dia de desplaçament.   
07. Altres.   
Realització d'informes d'auditoria sobre els comptes justificatius del gasto sempre que siguen requerits per l'IMPIVA.   
Actuació 2  
03. Recursos humans.   
Gastos del contracte en pràctiques en què s'inclou salari i les càrregues socials des de l'1 de gener de 2008 fins a completar el període màxim previst d'un any des de l'inici del seu en 2007, amb un límit de 26.000 euros per contracte (incloent ambdós exercicis). Gastos per tutorització de les pràctiques, amb un límit de 3.000 euros (incloent ambdós exercicis).  
07. Altres.   
Realització d'informes d'auditoria sobre els comptes justificatius del gasto sempre que siguen requerits per l'IMPIVA.   
Altres obligacions  
- L'Institut Tecnològic és responsable de la difusió de les accions que es generen en l'àmbit d'este programa. Els projectes comptaran amb un pla de difusió, havent de fer coneixedor i partícip a l'IMPIVA de totes les accions de promoció i comunicació previstes amb la suficient antelació, inclosa la difusió de resultats en suports físics o electrònics.  
- Les persones inscrites en activitats formatives o que disfruten de contractes o estades subvencionades a través d'este programa són beneficiàries d'una ajuda del Fons Social Europeu. En cap cas podran disfrutar simultàniament de dos ajudes d'este fons.   
- Els Instituts Tecnològics beneficiaris seran responsables:  
· De realitzar una adequada i suficient promoció de les seues activitats, atenint-se a la normativa d'imatge que determinen l'IMPIVA i el Fons Social Europeu i de la utilització d'esta imatge en tota la documentació relacionada amb les accions formatives.  
· De l'aplicació dels formularis, procediments, models i terminis de gestió de les activitats que l'IMPIVA dispose a fi de satisfer els requeriments de control del Programa Operatiu del Fons Social Europeu de la Comunitat Valenciana.  
· De la sol·licitud per escrit de l'autorització de l'IMPIVA per a qualsevol reformulació del projecte objecte d'ajuda.